Kyzyl

Kyzyl (russisk og tuvinsk: Кызы́л) er hovedstaden i republikken Tuva i Russland. Den ligger ved elva Jenisej, rundt 3700 km øst for Moskva. Innbyggertall:  (est. 2004),  (folketelling 2002). 

Bynavnet betyr «rød» på tuvisk (som i mange andre tyrkiske språk).

Kyzyl ligger der hvor elvene Bolsjoj Jenisej (Store Jenisej) og Malyj Jenisej (Lille Jenisej) løper sammen og danner Verkhnyj Jenisej (Øvre Jenisej). Kyzyl hevder å ligge nøyaktig i Asias geografiske senter. Påstanden er omtvistet, men det er reist et monument merket «Asias senter» på engelsk, russisk og tuvisk.

Kyzyl ble grunnlagt i 1914 som Belotsarsk (russisk: Белоца́рск). I 1918 ble navnet endret tilKhem-Beldyr (russisk: Хем-Белды́р) og i 1926 til Kyzyl.

Mesteparten av bebyggelsen ligger sør for elva og følger elvebredden, med den tetteste bebyggelsen sentrert like nedenfor der hvor de to Jenisej-grenene møtes.

Byen er forvaltningsby for Republikken Tuva, og er republikkens økonomiske og politiske sentrum. Byens industri omfatter teglverk, sagbruk, møbelfabrikker og næringsmiddelindustri, foruten en betydelig transportvirksomhet. 

Kyzyl lufthavn ligger 6 km sørvest for byens sentrum.

 Referanser 

 Eksterne lenker 

 Foto-slideshow av Kyzyl
 Detaljert kart
 Historien til monumentet «Asias senter» 

Kategori:Byer i Tuva
Kategori:Bosetninger ved Jenisej
Kategori:Bosetninger etablert i 1914
Kategori:1914 i Russland